open-index/open-wikipedia-markdown huggingface dataset:
செஸ்டர் கிரீன்வுட்

**செஸ்டர் கிரீன்வுட்** (*Chester Greenwood*, 4 திசம்பர் 1858 - 5 யூலை 1937) என்பவர் ஒரு அமெரிக்க பொறியாளர், கண்டுபிடிப்பாளர் ஆவார். இவர் 1873 ஆம் ஆண்டில் காதுக் கவசத்தைக் கண்டுபிடித்ததற்காக அறியப்பட்டார். பனிச்சறுக்கின் போது இவருக்கு இந்த யோசனை வந்ததாக கூறப்படுகிறது.  இவர் இரண்டு கம்பிகளை வட்டமாக வளைத்து தன் பாட்டியிடம் கம்பி வளையங்களுக்கு இடையில் கம்பளித் துணியும், மெல்லிய துணியையும் கொண்டு தைக்கச் சொன்னார். பின்னர் இவர் இந்த காது கவசத்தை மேலும் மேம்படுத்தி காப்புரிமம் பெற்று,   தயாரிக்கத் தொடங்கினார். இத்தொழிலில் கிட்டத்தட்ட 60 ஆண்டுகள் ஃபார்மிங்டன் பகுதியில் உள்ள மக்களுக்கு வேலை வாய்ப்பை வழங்கினார்.

## தொழில்
1873 ஆம் ஆண்டில், 15 வயதில், இவருக்கு  புதிய பனிச்சருக்கு காலணி பரிசாக வந்தது. அதைக் கொண்டு தன் வீட்டருகே பனி உறைந்திருந்த குளத்தில் சறுக்கி விளையாட சென்றார். விளையாட ஆரம்பித்த சிறிது நேரத்திலேயே குளிரில் இவரது காதுகள் விறைத்துவிட்டன. பின்னர்  தலையை சுற்றி ஒரு ஒரு கம்பளித் துணியால் சுற்றிக் கொண்டு விளையாடப் போனார்.  ஆனால் இந்தமுறை கம்பளித் துணியை அணிய முடியாத அளவுக்கு காதுகளில் அரிப்பு ஏற்பட்டது. பின்னர், இரண்டு கம்பிகளை வட்டமாக வளைத்து ஒரு வடிவமைப்பைக் கொண்டுவந்தார். பின்னர் இவர் தனது பாட்டியிடம் அந்த வளையங்களில் கம்பளித் துணியைச்  தைக்கச் சொன்னார். பின்னர் அதை அணிந்த போது தனது காதுகளை குளிரிலிருந்து சிறப்பாக காத்ததை உணர்ந்தார். மேலும் இந்த காதுகவசத்தின் கம்பியில் மாற்றங்கள் செய்து அதை மேலும் மேம்படுத்தினார். பின்னர் இவர் அந்த காதுகவசத்ததுக்கு "கிரீன்வுட்ஸ் சாம்பியன் இயர் புடொடக்டர்ஸ்" என்று பெயரிட்டு காப்புரிமை பெற்று விற்பனை செய்யத் துவங்கினார்.

மேலும் இவர் வட்டமான கீழ்பக்கம் உடைய கொதிகெண்டி, குடை வைக்கும் பை, கலைத்துக் கட்டும்படியான தற்காலிக வீடுகள், மடித்து வைக்கும் படுக்கை உள்ளிட்ட கண்டு பிடிப்புகளைச் செய்தார். கிரீன்வுட் வைத்திருந்த காப்புரிமைகளின் மொத்த எண்ணிக்கையானது  100க்கும் மேல் இருக்கும் எனப்படுகிறது.

இவர் ஃபார்மிங்டனில் முதல் தொலைபேசி அமைப்புகளில் ஒன்றை அறிமுகப்படுத்தினார். இவர் ஒரு திறமையான இயந்திரப் பொறியாளராக இருந்தார். யூனிடேரியன் ஆலயத்தின் உறுப்பினர். இவரின் மனைவி, இசபெல் (நீ விட்டியர்), பெண்கள் வாக்குரிமையை ஆதரிப்பவர். இவரும் இசபெலும் நான்கு குழந்தைகளின் பெற்றோராவர்.

## செஸ்டர் கிரீன்வுட் நாள்
1977 ஆம் ஆண்டில், மேய்ன் மாநிலம் திசம்பர் 21 ஐ செஸ்டர் கிரீன்வுட் நாளாக அறிவித்தது. ஃபார்மிங்டன் திசம்பர் முதல் சனிக்கிழமையன்று "செஸ்டர் கிரீன்வுட் நாளாக" அனுசரித்து அவர் நினைவாக பொதுமக்கள் காதுக் கவசங்களை அணிந்துகொண்டு பேரணியில் கலந்துகொள்கின்றனர்.

ஃபார்மிங்டனில் உள்ள செஸ்டர் கிரீன்வுட் இல்லம் வரலாற்று இடங்களின் தேசிய பதிவேட்டில் சேர்க்கபட்டுள்ளது.

## மேற்கோள்கள்

பகுப்பு:1937 இறப்புகள்
பகுப்பு:1858 பிறப்புகள்
பகுப்பு:அமெரிக்கக் கண்டுபிடிப்பாளர்கள்
பஞ்சகங்கவல்லி ஆறு

**பஞ்சகங்கவல்லி ஆறு** என்பது  தென்னிந்தியாவில் உள்ள கருநாடக மாநிலம் குந்தாபுரா மற்றும் கங்கொல்லி வழியாகப் பாயும் ஆறு ஆகும். சௌபர்ணிகா நதி, வாராகி ஆறு, கேதகா ஆறு, சக்ரா ஆறு மற்றும் குப்ஜா ஆறு ஆகிய ஐந்து நதிகளும் இணைந்து அரபிக்கடலில் கலக்கின்றன.

## மேற்கோள்கள்

பகுப்பு:கர்நாடக ஆறுகள்
அழுந்தூர், திருச்சிராப்பள்ளி மாவட்டம்

**அழுந்தூர்** (*Alundur*) என்பது இந்திய ஒன்றியம்,  தமிழ்நாட்டின், திருச்சிராப்பள்ளி மாவட்டம், மணிகண்டம் ஊராட்சி ஒன்றியத்தில் அமைந்துள்ள ஒரு சிற்றூர் ஆகும். இந்த ஊரில் கிடைத்த கல்வெட்டுகளில் இந்த ஊர் முன்பு **அழிந்தியூர்** என்று அழைக்கப்பட்டது தெரியவருகிறது.

இங்குள்ள முதல்குலோத்துங்கனின் 48 ம் ஆட்சியாண்டு கல்வெட்டு இவ்வூரை 'இரட்டபாடி கொண்ட சோழவளநாட்டு உறத்தூர் கூற்றத்து திருஅழிந்தியூர்' என குறிக்கிறது. மேலும் மாறவர்மன் குலசேகரனின் 38ம் ஆண்டு கல்வெட்டில் இவ்வூரானது 'வடகோனாட்டு அழிந்தியூர்' என குறிக்கப்படுகிறது.

## அமைவிடம்
இந்த ஊரானது மாவட்ட தலைநகரான திருச்சிராப்பள்ளிக்கு தெற்கே மேலூர் சாலையில்  19 கிலோமீட்டர் தொலைவிலும், மணிகண்டத்தில் இருந்து 7 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 372 கிலோமீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 651 வீடுகள் உள்ளன. கிராமத்தின் மொத்த மக்கள் தொகையானது 2643 ஆகும். இதில் பெண்களின் எண்ணிக்கை 1340 (50.7 % ) என்றும், ஆண்களின் எண்ணிக்கை 1303 என்றும் உள்ளது. கல்வியறிவு பெற்றவர்கள் விகிதம் 62.9 %  ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## ஊரில் உள்ள கோயில்கள்
*அழுந்தூர் வரகுணீசுவரம்

## மேற்கோள்

பகுப்பு:திருச்சிராப்பள்ளி மாவட்டத்திலுள்ள கிராமங்கள்
இந்தோரோனெக்டெசு எவசார்தி

**இந்தோரோனெக்டெசு எவசார்தி** (*Indoreonectes evezardi*) என்பது நெமசெய்லிடே குடும்பத்தில் உள்ள கதிர்-துடுப்பு மீன் சிற்றினமாகும். முன்னதாக இது புனே அருகே ஒரு நதி ஓடையிலிருந்து கைப்பற்றப்பட்ட டே (1878) விவரித்த *நெமசெய்லசு* *எவசார்தி* என அறியப்பட்டது. மேற்குத் தொடர்ச்சி மலைகளிலும் சாத்பூரா மலைத்தொடர்களிலும் காணப்படும் இது இந்தியாவில் மட்டுமே காணப்படும் அகணிய உயிரி. பெரும்பாலான மீன்கள் சாதாரண நீரோடைகளில் காணப்படுகின்றன. ஆனால் இரண்டு தனித்துவமான மீன்கள்  கொடும்சார் குகையில் வாழ்கின்றன.

## சொற்பிறப்பியல்
மும்பையில் பணியாற்றிய ஜோர்ஜ் சி. எவசார்ட் (1826-1901) மாதிரியினைப் பெறுவதில் உதவியதன் நினைவாக இந்த மீனிற்குப் பெயரிடப்பட்டது.

## குகை மீன்களின் வேறுபாடு
ஒளியின் பற்றாக்குறை மற்றும் குறைந்த ஆற்றல் உள்ளீடு (உணவு) காரணமாகக் குகையில் வாழும் *இந்தோரோனெக்டெசு எவசார்டி* மீன்கள் நிறமற்று முதிர்ச்சியடையாத கண்களுடன் அல்லது மிகக் குறைந்த நிறமி மற்றும் சிறிய கண்களுடன் அதன் பிற சகாக்களுடன் ஒப்பிடும்போது காணப்படுகின்றன. இதனுடைய முழுமையான உடலியல் செயல்பாடுகள் மட்டுப்படுத்தப்பட்ட மற்றும்/அல்லது மாற்றப்பட்டுக் காணப்படுகின்றன.http://scholarcommons.usf.edu/ijs/vol20/iss1/2/https://www.researchgate.net/publication/271508541_Constructive_evolution_phylogenetic_age_related_visual_sensibility_in_the_hypogean_fish_on_Kotumsar_Cave?ev=prf_pub .

## பாதுகாப்பு நிலை
பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறுத்தப்பட்ட உயிரினங்களின்  பட்டியலில், இந்த குறிப்பிட்ட சிற்றினம் தீவாய்ப்புக் கவலை குறைந்த இனமாகக் குறிப்பிடப்பட்டுள்ளது. ஆனால் குகைகளில் வாழும் *இந்தோரோனெக்டெசு எவசார்டி* குழுக்களைப் பாதுகாக்கச் சிறப்புக் கவனம் தேவை என்பதை நிராகரிக்க முடியாது.  .

## மேற்கோள்கள்

* பிஸ்வாஸ் ஜே. 1991 வளர்சிதை மாற்ற திறன் மற்றும் உடல் எடையை ஒழுங்குபடுத்துதல்: ஹைபோஜியன் மற்றும் எபிஜியன் சுற்றுச்சூழல் அமைப்புகளின் வாழ்க்கைக்கு இடையிலான ஒப்பீடு
* பிஸ்வாஸ் ஜே. 1993 ஆக்கபூர்வமான பரிணாமம்: கொடும்சார் குகையில் உள்ள ஹைபோஜியன் மீன்களில் பைலோஜெனடிக் வயது தொடர்பான காட்சி உணர்திறன்
*     
*  கொடும்சார் குகை பல்லுயிர்: கேவர்னிகோல்ஸ் மற்றும் அவற்றின் ட்ரோகுளோபயாடிக் பண்புகள் பற்றிய ஆய்வு

பகுப்பு:அகணிய உயிரிகள்
பகுப்பு:அயிரை மீன்
அழுந்தூர் வரகுணீசுவரம்

**அழுந்தூர் வரகுணீசுவரம்** என்பது தமிழ்நாட்டில், திருச்சிராப்பள்ளி - மேலூர்ச் சாலையில் 18 கி.மீ. தொலைவில் அமைந்துள்ள ஒரு சிவன் கோயிலாகும். கல்வெட்டுகளில் அழிந்தியூர் என்று முன்பு அழைக்கப்பட்டு இன்று அழுந்தூர் என்று இவ்வூர் அழைக்கப்படுகிறது.

## வரலாறு
இக்கோயில் முற்காலப் பாண்டிய மன்னனான வரகுணன் பெயரால் அமைந்த ஒரு கோயிலாகும். முற்கால பாண்டியர் காலத்திற்குப் பிறகு இக்கோயில் சிதைவுற்றது. முதலாம் குலோத்துங்க சோழன் காலத்தில் இக்கோயிலுக்கு திருப்பணி செய்து, பெருமண்டபம், இடைநாழிகை ஆகியவற்றை கட்டி விரிவாக்கி வழிபாட்டைத் தொடர்ந்தனர்.  இங்கு அக்காலத்தில் *பிச்சியார் மடம்* என்ற பெயரிலான திருமடம் இருந்தது அந்த திருமடம் இக்கோயில் திருப்பணிகளில் துணை நின்றதை இங்கு கிடைத்த கல்வெட்டு வழியாக அறியப்படுகிறது. இக்கோயிலில் சடையவர்மன் சுந்தரபாண்டியன் காலத்திலும் திருப்பணிகள் நடைபெற்றுள்ளது இங்கு கிடைத்த கல்வெட்டுகளின் வழியாக தெரியவருகிறது.   

## கோயில் அமைப்பு
வரகுணீசுவரம் கோயிலானது கருவறை, முகமண்டபம், இடைநடை, பெருமண்டபம் என்ற கட்டுமானங்களைக் கொண்டுள்ளது. இக்கோயிலின் முதலிரு கட்டமைப்புகளும் பிற்கால சோழர் காலத்தவை. இடைநடையும் அதையடுத்து விரியும் பெருமண்டபமும் இருவேறு காலக் கட்டமைப்புகளைக் கொண்டுள்ளன.

வரகுணீசுவரம் கோயில் இறைவன் கருவறைக்கு வடக்கில் தெற்கு பார்த்தவாறு அம்மன் திருமுன் உள்ளது. அம்மன் திருமுன் கருவறை முகமண்டம் ஆகியவற்றைக் கொண்டுள்ளது. அம்மன்  நீள்சடைமகுடமும் தோள், கை வளைகளும் சரப்பளியும் பட்டாடையும் பெற்று சமபங்கத்தில் நின்றுள்ளாள் அம்மனின் வலது முன் கை காக்கும் குறிப்பிலும் இடது முன் கை அருட்குறிப்பிலும் உள்ளன. பின்னிரு கைகளில் வலப்புறம் அங்குசம், இடப்புறம் தாமரையும் ஏந்தியவாறு உள்ளன. கச்சற்ற மார்பகங்களுடன் அம்மன் உள்ளாள். அம்மனின் வலச்செவி பனையோலைக் குண்டலத்துடனும், இடச்செவியில் மகரகுண்டலம் அணிந்தவளாகவும் உள்ளாள்.

கோயில் வளாகத்தின் தென்மேற்கு மூலையில் பிள்ளையார் திருமுன் உள்ளது. இது அண்மைக் காலக் கட்டமைப்பாக உள்ளது. கருவறை மட்டுமே கொண்டுள்ள இந்த சிற்றாலயத்தில் இலலிதாசனத்தில் அமர்ந்துள்ளார் பிள்ளையார். இடம்புரிப் பிள்ளையாரான இவரின் பின்கைகளில் அங்குசம், பாசம். வலது முன் கை காக்கும் குறிப்பிலிருக்க, இடது முன் கையில் உள்ள மோதகத்தைத் துதிக்கை சுவைக்கிறது. இவரின் இரு தந்தங்களும் உடைந்துள்ளன.

மேலும் இக்கோயிலில் பைரவர், முருகன், சண்டேசுவரர் ஆகியோரின் சிலைகள் அமைந்துள்ளன.

## குறிப்புகள்

பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள்
தெலுங்கு சமசுக்ருதிக்கா நிகேதனம்

**தெலுங்கு சமசுக்ருதிக்கா நிகேதனம்** (*Telugu Samskruthika Niketanam*) இந்தியாவின் ஆந்திரப் பிரதேச மாநிலத்தில் உள்ள விசாகப்பட்டினம் நகரத்தில் அமைந்துள்ளது. உலக தெலுங்கு அருங்காட்சியகம் என்றும் இது அழைக்கப்படுகிறது.
## நோக்கம்
சாதவாகன வம்சத்தில் தொடங்கி நவீன காலம் வரையான தெலுங்கு வரலாறு மற்றும் கலாச்சாரத்தை காண்பிப்பதே இந்த அருங்காட்சியகத்தின் முக்கிய நோக்கமாகும். கலைகள், நாட்டுப்புற கலைகள், சிறந்த கவிஞர்கள், மொழி, இலக்கியம் மற்றும் தெலுங்கு சமுதாயத்தில் உள்ள சிறந்த ஆளுமைகளின் வரலாறு பற்றிய 42 அத்தியாயங்கள் இங்கு உள்ளன.
## படக்காட்சியகம்

File:Amaravati stupa model in Telugu Museum.jpg|அமராவதி தூபி மாதிரி
File:Ancient Telugu Script displayed at Telugu Museum 2.jpg|பண்டைய தெலுங்கு எழுத்துகள்
File:Battle of Palnadu sculpture in Telugu Museum.jpg|பாலநாடு போர்
File:Miniature statue of Acharya Nagarjuna displayed at Telugu Museum.jpg|ஆச்சார்யா நாகார்ச்சுனாவின் சிறிய சிலை
File:Model of court in Sri Krishnadevaraya asthanam.jpg|சிறீ கிருட்டிணதேவராயருடன் அசுடதிக்கசங்கள்
File:Model of Lepakshi Nandi in Telugu Museum.jpg|இலெப்பாக்சி நந்தி மாதிரி
File:Model of typical Galigopuram in Andhra Pradesh exhibited in Telugu Museum.jpg|காளிகோபுரம்
File:Model showing entrance of Kolanupaka temple.jpg|கொளனுபாகா கோயிலின் நுழைவாயிலைக் காட்டும் மாதிரி
File:NTR statue in Telugu Museum.jpg|என்.டி.ஆர் சிலை
File:Satavahana Hala Chakravarti models in Telugu Museum.jpg|சாதவாகனர் ஆலா கசக்ரவர்த்தி மாதிரி
File:Sculpture of Nagas worshipping Buddha in Telugu Museum.jpg|புத்தரை வணங்கும் நாகர்களின் சிற்பம்
File:Statue of Alluri Sitaramaraju in Telugu Museum.jpg| அல்லூரி சீதாராமராசு மற்றும் உய்யலவாடா நரசிம்ம ரெட்டி (பின்னால்)
File:Statue of Annamayya in Telugu Museum.jpg|அன்னமாயா
File:The court of Rajaraja Narendra in Telugu Museum.jpg|ராசராசாந்திர அவையினர்
File:Typical column from Thousand Pillar temple at Telugu Museum.jpg|ஆயிரங்கால் மண்டபத்திற்கு அருகில் ஒரே ஒரு அலுவலர்.
File:Shivalingam at Kotilingala Temple at Telugu Museum.jpg|கோடிலிங்கலத்தில் சிவலிங்கம்
File:Painted ceiling of Telugu Museum on Kailasagiri (May 2019).jpg|கூரையில் ஓவியங்கள் 


## புற இணை9ப்புக்கள்

*

## மேற்கோள்கள்

பகுப்பு:அருங்காட்சியகங்கள்
பகுப்பு:விசாகப்பட்டினம் மாவட்டம்
பகுப்பு:இந்திய அருங்காட்சியகங்கள்
கணிதப் புவியறிவியல் (இதழ்)

**கணிதப் புவியறிவியல்** (*Mathematical Geosciences*) என்பது இசுங்கர் பதிப்பகத்தால் அரை-காலாண்டுக்கொருமுறை வெளியிடப்படும் ஆய்விதழாகும். பன்னாட்டு கணிதப் புவியறிவியல் சங்கத்திற்காக இவ்விதழ் வெளியிடப்படுகிறது. கணிதப் புவியறிவியல் தொடர்பான மூலக் கட்டுரைகளை இவ்விதழ் வெளியிடுகிறது. புவி, இயற்கை வளங்கள், சுற்றுச்சூழல் ஆகியவை குறித்த ஆய்வுகள் மற்றும் மேம்பாட்டு வழிமுறைகளின் ஆய்வுகளில் இவ்விதழ் கவனம் செலுத்துகிறது. இவ்விதழின் தாக்க காரணி 1.909 ஆகும்.

## மேற்கோள்கள்

## வெளியிணைப்புகள்
* 

பகுப்பு:கணித ஆய்விதழ்கள்
இதழ்
சைபுதீன் நசுத்தியோன் இசுமாயில்

டத்தோ ஸ்ரீ **சைபுதீன் நசுத்தியோன் இசுமாயில்** (ஆங்கிலம்; மலாய்: *Saifuddin Nasution bin Ismail*; சீனம்: 赛夫丁纳苏迪安) (பிறப்பு: 7 திசம்பர் 1963) என்பவர் அன்வார் இப்ராகிம் அமைச்சரவையில் 2022 திசம்பர் மாதம் 3-ஆம் தேதி மலேசிய உள்நாட்டு வணிகம் மற்றும் வாழ்க்கைச் செலவு துறை அமைச்சர் (*Minister of Home Affairs Malaysia*) பதவியில் நியமிக்கப்பட்டவர்.

2022 திசம்பர் மாதத்தில் அன்வார் இப்ராகிம் அமைச்சரவை அமைக்கப்பட்ட போது இவர் மலேசிய மக்களவையில் செனட்டராக நியமிக்கப்பட்டார். 

## பொது
இவர் மலேசிய நாடாளுமன்றம்; மலேசிய மாநிலங்களின் சட்டமன்றங்கள்  ஆகியவற்றில் வகித்த உறுப்பினர் பதவிகள்: 

### மலேசிய நாடாளுமன்றம்

* 2008 மார்ச் 8-ஆம் தேதி தொடங்கி 2013 மே 5-ஆம் தேதி வரையில் கிளாந்தான் மாநிலத்தின் மாச்சாங் (*Machang Federal Constituency*) தொகுதியின் மலேசியநாடாளுமன்ற மக்களவை உறுப்பினர் (**MP**);  

* 2018 டிசம்பர் 9-ஆம் தேதி தொடங்கி 2022 நவம்பர் 19-ஆம் தேதி வரையில் கெடா மாநிலத்தின் கூலிம்-பண்டார் பாரு (*Kulim-Bandar Baharu Federal Constituency*) தொகுதியின் மலேசியநாடாளுமன்ற மக்களவை உறுப்பினர் (**MP**);  

### கெடா மாநில சட்டமன்றம்

* 2000 நவம்பர் 29-ஆம் தேதி தொடங்கி 2004 மார்ச் 21-ஆம் தேதி வரையில் கெடா மாநிலத்தின் கெடா மாநில சட்டமன்றத்தின் (*Kedah State Legislative Assembly*) லூனாஸ் (*Lunas State Constituency*) தொகுதியின் சட்டமன்ற உறுப்பினர் (**MLA**);    

### பினாங்கு மாநில சட்டமன்றம்

* 2018 மே 9-ஆம் தேதி தொடங்கி தற்போது வரையில் பினாங்கு மாநில சட்டமன்றத்தின் (*Penang State Legislative Assembly*) பந்தாய் செரஜாக் (*Pantai Jerejak State Constituency*) தொகுதியின் சட்டமன்ற உறுப்பினர் (**MLA**); 

## அரசியல்

இவர் பாக்காத்தான் அரப்பான் (*Pakatan Harapan*) (**PH**) கூட்டணியின் ஓர் அங்கமான மக்கள் நீதிக் கட்சியின் (*People's Justice Party Malaysia*) (**PKR**) உறுப்பினர் ஆவார். அவர் சனவரி 2010 முதல் அக்டோபர் 2014-இல் பதவி துறப்பு செய்யும் வரை மக்கள் நீதிக் கட்சியின் பொதுச் செயலாளராகவும்; மீண்டும் நவம்பர் 2016 முதல் மார்ச் 2020 முதல் பாக்காத்தான் அரப்பான் கூட்டணியின் பொதுச் செயலாளராகவும் பணியாற்றியுள்ளார்.

## அரசியல் வரலாறு

சைபுதீன் நசுத்தியோன் இசுமாயில் தொடக்கத்தில் ஆளும் அம்னோ கட்சியின் இளைஞர் பிரிவில் உறுப்பினராக இருந்தார். ஆனாலும் 1999-இல் அதன் உதவிச் செயலாளர் பதவியில் இருந்து வெளியேற்றப்பட்டார். அன்வர் இப்ராகீம் நண்பரான சைபுதீன் பின்னர் கெஅடிலான் (*KeADILan*) கட்சிக்கு மாறினார். இந்தக் கட்சி பின்னர் காலத்தில் மக்கள் நீதிக் கட்சியின் (*People's Justice Party Malaysia*) (**PKR**) என மாற்றம் கண்டது.

## விருதுகள்
### மலேசிய விருதுகள்
*  :
**  கெடா அரச மாளிகை விருது (DSDK) – **Dato** (2012)
*  :
**  மலாக்கா மாநில ஆளுநர் விருது (DGSM) – **Datuk Seri** (2018)

## மேற்கோள்கள்

## மேலும் காண்க
* மலேசிய தேர்தல் தொகுதிகள்
* கூலிம் மாவட்டம்
* கூலிம்-பண்டார் பாரு மக்களவைத் தொகுதி
* மலேசியப் பொதுத் தேர்தல், 2022

பகுப்பு:மலேசிய அரசியல்வாதிகள்
பகுப்பு:மலேசியாவில் அரசியல்
பகுப்பு:மலேசிய முசுலிம் அரசியல்வாதிகள்
கலைஞர் தல மரக்கன்றுகள் நடும் திட்டம்

**கலைஞர் தல மரக்கன்றுகள் நடும் திட்டம்** என்பது தமிழக அரசால் 7 ஆகஸ்ட்  2021 இல் தொடங்கப்பட்ட திட்டமாகும். தமிழக அரசின் இந்து சமய நிலை அமைச்சகம் இத்திட்டத்தை முன்னெடுக்கிறது.

## துவக்கம்
சென்னை நுங்கம்பாக்கம் அறநிலையத் துறை ஆணையர் அலுவலகத்தில் தமிழக முதல்வராக இருந்த ஸ்டாலின் நாகலிங்க மரக்கன்றை நட்டு தொடங்கி வைத்தார்.

முன்னாள் தமிழக முதல் அமைச்சர் கருணாநிதியின் மூன்றாம் ஆண்டு நினைவு தினத்தில் இத்திட்டம் தொடங்கப்பட்டது.

## தல மரங்கள்
இந்து சமய‌த்தில் கோவில் அமைக்கப்படும் இடத்தில் இருந்த மரங்கள் தல மரங்களாக ஏற்றுக்கொள்ளப்படுகின்றன. அம்மரங்கள் நிறைந்த காடுகளில் கோயில்கள் கட்டப்பட்டிருந்தாலும், நாளாடைவில் கோயில் மற்றும் கோயிலை சுற்றியுள்ள இடங்களில் அம்மரங்கள் அழிந்துள்ளன.

கோயிலில் இருந்த தலவிருட்ச மரத்தின் பகுதிகளை பக்தர்கள் வணங்கி வருகின்றனர். சில கோயில்களில் அரிதான மரங்கள் உள்ளன.

## இலக்கு
கலைஞர் தல மரக்கன்றுகள் நடும் திட்டத்தின் மூலமாக கோயில்களின் தலமர கன்றுகள் நடப்படுகின்றன. மூன்று மாதங்களுக்குள் ஒரு லட்சம் மரக்கன்றுகள் நட இலக்கு நிர்ணயிக்கப்பட்டுள்ளது.

இந்து சமய கோவில்களில் தல மரங்களாக உள்ள மா மரம், புன்னை மரம், வில்வ மரம், செண்பகம் மரம், மருதம் மரம் போன்ற பல்வேறு வகையான தல விருட்ச மரக்கன்றுகள் இந்த திட்டத்தின் மூலம் நடப்படுகின்றன.

## பராமரிப்பு
இந்து சமய அறநிலையத் துறையின் கட்டுப்பாட்டில் உள்ள கோயில்கள் சிலவற்றில் தல விருட்ச மரங்கள் இருந்தாலும், இத்திட்டம் மூலம் அம்மரங்கள் பராமரிக்கப்படும் என தெரிவிக்கின்றனர்.

## ஆதாரங்கள்

பகுப்பு:தமிழ்நாடு அரசுத் திட்டங்கள்
ஆணி அமுக்கி

thumb|வெவ்வேறு அளவிலான குறிப்புகள் கொண்ட ஒரு சோடி ஆணித்தொகுப்புகள்

**ஆணித்தொகுப்பு** (*Nailset*) அல்லது **ஆணி அமுக்கி** (Nail Punch) என்பது ஒரு ஆணி அல்லது ஒரு மரத் துண்டின் மேற்பரப்பிற்குக் கீழே முள் வெளிப்படும் தலையை ஓட்டுவதற்குப் பயன்படுத்தப்படும் கைக் கருவியாகும். அலங்கார வடிவமைத்தல் அல்லது மரத் தரையை நிறுவும் போது முகத்தை பொருத்துதல் போன்றவற்றில் பயன்படும் ஒரு கருவியாகும்.

வடிவமைப்பில் வேறுபடுகின்றன என்றாலும், ஆணித்தொகுப்புகள் பொதுவாக கடினமான சுற்று அல்லது சதுர எஃகு கம்பியால் செய்யப்படுகின்றன. ஒரு முனையில் தட்டையான அல்லது சற்று குழிவான முனையில் தட்டப்படுகின்றன. நுனி நகத்தின் தலைக்கு எதிராக வைக்கப்படுகிறது. அதே சமயம் ஆணித்தொகுப்பின் மறுமுனை சுத்தி கொண்டு அடிக்கப்படுகிறது. ஆணித்தொகுப்புகள் வெவ்வேறு அளவிலான ஆணித் தலைகளுக்கு ஏற்ற வெவ்வேறு அளவிலான குறிப்புகளுடன் வருகின்றன.

## வேறு பெயர்கள்
* ஆணி குத்து
* ஆணி தொகுப்பு
* பின் பஞ்சு

## மேற்கோள்கள்

பகுப்பு:மரவேலைக் கருவிகள்
கைல் மேயர்ஸ்

**கைல் ரிக்கோ மேயர்ஸ்** (Kyle Rico Mayers, பிறப்பு: செப்டம்பர் 8, 1992) பார்படோசைச் சேர்ந்த ஒரு துடுப்பாட்டக்காரர் . மேற்கிந்தியத் தீவுகள் துடுப்பாட்ட அணிக்காக அனைத்து வடிவங்களிலும் சர்வதேசத் துடுப்பாட்டப் போட்டிகளில் விளையாடி வருகிறார். 2012 ஐசிசி 19 வயதுக்குட்பட்டோருக்கான உலகக் கோப்பைக்கான மேற்கிந்தியத் தீவுகள் 19 வயதுக்குட்பட்ட அணியிலும் அவர் இருந்தார். பிப்ரவரி 2021 இல், தனது தேர்வுத் துடுப்பாட்ட அறிமுகத்தில், மேயர்ஸ் ஆட்டமிழக்காமல் 210 ஓட்டங்கள் எடுத்தார்.

அவர் முதல்தரத் துடுப்பாட்டத்தில் விளையாடிய ஷெர்லி கிளார்க்கின் மகன் ஆவார்.

## துடுப்பாட்ட வாழ்க்கை
டிசம்பர் 2020 இல், மேயர்ஸ் வங்காளதேசத்திற்கு எதிரான தொடருக்கான மேற்கிந்தியத் தீவுகளின் தேர்வுத்துடுப்பாட்ட அணியிலும் ஒரு நாள் சர்வதேச (ODI) அணியிலும் இடம் பெற்றார். 20 ஜனவரி 2021 அன்று வங்காளதேசத்திற்கு எதிராக மேற்கிந்தியத் தீவுகளுக்காக தனது ஒருநாள் போட்டியில் அறிமுகமானார்  அவர் 3 பிப்ரவரி 2021 அன்று மேற்கிந்தியத் தீவுகளுக்காக தனது தேர்வுத் துடுப்பாட்டப் போட்டியில் அறிமுகமானார்  அவரது அறிமுகத்திலேயே, மேயர்ஸ் சதம் அடித்து, தேர்வுத் துடுப்பாட்டத்தில் அறிமுகத்திலேயே சதம் அடித்த மேற்கிந்தியத் தீவுகளின் 14வது மட்டையாளர் ஆனார். அவர் தனது இன்னிங்ஸை ஆட்டமிழக்காமல் 210 ரன்களில் முடித்தார். அவர் தனது டெஸ்ட் அறிமுகத்திலேயே இரட்டை சதம் அடித்த ஆறாவது மட்டையாளர் ஆனார், மேற்கிந்தியத் தீவுகளை வெற்றி இலக்கான 395 ஓட்டங்களை அடைய வழிநடத்தினார். இது தேர்வுத் துடுப்பாட்ட வரலாற்றில் வெற்றிபெற்ற ஐந்தாவது பெரிய இலக்கு ஆகும். மே 2021 இல், கிரிக்கெட் மேற்கிந்தியத் தீவுகளில் இருந்து மேயர்ஸுக்கு தொழில்முறைத் துடுப்பாட்ட ஒப்பந்தம் வழங்கப்பட்டது.

மேயர்ஸ் தனது ஐபிஎல் அறிமுகத்தை லக்னோ சூப்பர் ஜெயண்ட்ஸ் அணிக்காக 1 ஏப்ரல் 2023 அன்று டெல்லி கேப்பிட்டல்ஸுக்கு எதிராக தொடங்கினார். 38 பந்துகளில் 73 ரன்கள் எடுத்தார்; ஒரு பந்துப்பரிமாற்றத்தை வீசினார்.

## மேற்கோள்கள்


பகுப்பு:வாழும் மக்கள்
பகுப்பு:1992 பிறப்புகள்
நவ்தீப் சிங்

**நவ்தீப் சிங்** (பிறப்பு 24 ஜனவரி 1974) ஒரு இந்திய முன்னாள் முதல்தர துடுப்பாட்ட வீரர் ஆவார். அவர் இப்போது நடுவராக உள்ளார்.  2015-16 பருவகாலத்தில் ரஞ்சிக் கோப்பைப் போட்டிகளில் நடுவராகக் கடமையாற்றினார். 2016-17 விஜய் ஹசாரே கோப்பை இறுதிப் போட்டியிலும் நடுவராகக் கடமையாற்றினார்.

## மேற்கோள்கள்


பகுப்பு:இந்தியத் துடுப்பாட்ட நடுவர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1974 பிறப்புகள்
கூலிம்-பண்டார் பாரு மக்களவைத் தொகுதி

**கூலிம்-பண்டார் பாரு மக்களவைத் தொகுதி** (மலாய்: *Kawasan Persekutuan Kulim-Bandar Baharu*; ஆங்கிலம்: *Kulim-Bandar Baharu Federal Constituency*; சீனம்: 居林-万拉峇鲁国会议席) என்பது மலேசியா, கெடா மாநிலத்தில், கூலிம் மாவட்டம் (*Kulim District*); பண்டார் பாரு மாவட்டம் (*Bandar Baharu District*); ஆகிய மாவட்டங்களில் அமைந்துள்ள ஒரு மக்களவைத் தொகுதி (**P018**) ஆகும்.

கூலிம் மற்றும் பண்டார் பாரு என்ற இரண்டு நகரங்களின் பெயரால் இந்த தொகுதிக்கு பெயரிடப்பட்டு இன்றும் பயன்படுத்தப்படுகிறது.

கூலிம்-பண்டார் பாரு தொகுதி 1958-ஆம் ஆண்டில் உருவாக்கப்பட்டது. 1959-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (*Federal Gazette issued on 31 October 2022*), பாலிங் தொகுதி 41 தேர்தல் வட்டாரங்களாக (*Polling Districts*) பிரிக்கப்பட்டு உள்ளது.

## பொது
### கூலிம் மாவட்டம்
கூலிம் மாவட்டம் (மலாய்:*Daerah Kulim*; ஆங்கிலம்:*Kulim District*) கெடா மாநிலத்தில் உள்ள ஒரு மாவட்டம் ஆகும். இந்த மாவட்டம் கெடா மாநிலத்தின் தென்கிழக்குப் பகுதியில் பினாங்கு மாநிலத்தை எல்லையாகக் கொண்டு உள்ளது. பினாங்கின் தலைநகரான ஜார்ஜ் டவுன் நகருக்கு கிழக்கே () தொலைவில் உள்ளது.

## நிர்வாகப் பிரிவுகள்

கூலிம் மாவட்டம் 15 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (*Mukim*) என அழைக்கப் படுகின்றது. கூலிம் மாவட்டத்தைக் கூலிம் நகராட்சி மன்றம் நிர்வகிக்கிறது.

# பாகன் சேனா (*Bagan Sena*)
# ஜுஞ்சோங் (*Junjung*)
# காராங்கான் (*Karangan*)
# கெலாடி (*Keladi*)
# கூலிம் நகரம் (*Kulim Town*)
# லூனாஸ் (*Lunas*)
# மகாங் (*Mahang*)
# நாகாலிலிட் (*Nagalilit*)
# பாடாங் சீனா (*Padang China*)
# பாடாங் மேகா (*Padang Meha*)
# செடிம் (*Sedim*)
# சிடாம் கானான் (*Sidam Kanan*)
# சுங்கை செலுவாங் (*Sungai Seluang*)
# சுங்கை உலார் (*Sungai Ular*)
# தெராப் (*Terap*)

### பண்டார் பாரு மாவட்டம்

பண்டார் பாரு மாவட்டம் (*Bandar Baharu District*) கெடா மாநிலத்தில் அமைந்து உள்ள ஒரு மாவட்டம் ஆகும்.

இந்த மாவட்டத்திற்கு ஒரு கட்டத்தில் பண்டார் கரஸ்டேசியா (*Bandar Crustacea*) என மறுபெயரிட முன்மொழியப்பட்டது. அத்துடன் பண்டார் பாரு ஒரு நகரம், ஒரு மாவட்டம் மற்றும் ஒரு மாநிலச் சட்டமன்றத் தொகுதியும் ஆகும். கெடா மாநிலத்தின் தெற்கு முனையில் உள்ளது.)

கெடா மாநிலத்தின் தென்கிழக்குப் பகுதியில், பினாங்கின் தலைநகரான ஜார்ஜ் டவுன் நகருக்கு தென்கிழக்கே 27 கி.மீ. தொலைவில், கெடா - பினாங்கு - பேராக் மாநிலங்களின் எல்லை முக்கோணத்தில் அமைந்துள்ளது.

## கூலிம்-பண்டார் பாரு நாடாளுமன்ற உறுப்பினர்கள்

## கூலிம்-பண்டார் பாரு தேர்தல் முடிவுகள்

### கூலிம்-பண்டார் பாரு வேட்பாளர் விவரங்கள்

### கூலிம்-பண்டார் பாரு சட்டமன்ற உறுப்பினர்கள் (2022)

## மேற்கோள்கள்
* 
* 

## மேலும் காண்க
* பண்டார் பாரு மாவட்டம்
* கூலிம் மாவட்டம் 
* சைபுதீன் நசுத்தியோன் இசுமாயில்
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

‎

பகுப்பு:கெடா நாடாளுமன்றத் தொகுதிகள்
செ. து. சஞ்சீவி

**செ. து. சஞ்சீவி** (17, அக்டோபர், 1929- 20, மே, 2023) என்பவர் ஒரு தமிழ்க் கவிஞர், பதிப்பாளர் ஆவார். இவர்  கவிஞர் தமிழ்ஒளியின் கவிதைகளையும், பிற படைப்புகளையும் தேடி அச்சுக்குக் கொண்டுவந்து அவரின் பல மரிமாணங்களை வாசகர்களுக்கு அறிமுகப்படுத்தியவர். இலக்கிய விமர்சகர் தி. க. சிவசங்கரன் இவரை *தமிழ்ஒளிக்குக் கிடைத்த சடையப்ப வள்ளல்* என்று பாராட்டினார்.  

## முன் வாழ்க்கை
சஞ்சீவி 17, அக்டோபர், 1929இல் துரைசாமி - அங்கம்மாள் இணையருக்கு மகனாகப் பிறந்தார். இவர் எட்டாம் வகுப்பு வரை மட்டுமே படித்தார். இளம்வயதிலேயே பெரியாரின் பேச்சிலும், பொதுவுடமைத் தலைவர் கே. எஸ். பார்த்தசாரதியின் பேர்க் குணத்திலும்  கவரப்பட்டார். 

## தமிழ் ஒளியின் புகழ் பரப்பல்
சஞ்சீவி பாரதிதாசன் கவிதைகளில் ஈடுபாடு கொண்டவராக இருந்தார். அவர் வழியாக கவிஞர் தமிழ்ஒளியைக் கண்டடைந்தார். தமிழின் முதல் தலித் காவியம் என்று கூறப்படும் தமிழ் ஒளியின் வீராயி காவியத்தின் கவிதை வரிகளால் பெரிதும் ஈர்க்கப்பட்டார்.  இதன் பின்னர் சஞ்சீவி அவரிடம் நட்புணர்வு கொண்டார். கவிஞர் தமிழ்ஒளியின் திடீர் மரணம் சஞ்சீவியைப் பெரிதும் பாதித்தது. அப்போது தமிழ் ஒளியின் கவிதைகள் முழுத் தொகுப்பும் வெளிவந்திருக்கவில்லை. இதனால் சஞ்சீவி தமிழ்ஒளியின் கவிதைகளைத் தேடித் திரட்டி பதிப்பிக்கத் தொடங்கினார். மு. வரதராசனார், க. அப்பாதுரையார் போன்ற தமிழறிஞர்களிடம் அந்த நூல்களுக்கு முன்னுரை பெற்று கவிஞரின் புலமையை வெளிச்சத்திற்குக் கொண்டுவந்தார். 

தமுஎகச, கலை இலக்கிய பெருமன்றம், போன்றவற்றின் உதவியுடன் தமிழ்ஒளியின் பிறந்த நாள், நினைவு நாள் கூட்டங்களை ஒவ்வொரு ஆண்டும் நடத்திவந்தார். புதுச்சேரி முற்போக்கு எழுத்தாளர் கலைஞர்கள் சங்கத்தின் உதவியுடன் தமிழ்ஒளியின் பிறந்த நாளை அரசு விழாவாக நடத்த வழிவகுத்தார். 

## குடும்பம்
செ. து. சஞ்சீவிக்கு மனைவியும் மூன்று மகன்களும், ஒரு மகளும் உள்ளனர். மூப்பின் காரணமாக சஞ்சீவி தன் 94 ஆவது வயதில் 2023 மே 20 அன்று சென்னையில் இறந்தார். 

## எழுதிய நூல்கள்
* தமிழ்ஒளி நினைவாக சில பதிவுகள் (தமிழ் ஒளியின் ஆக்கங்களை வெளியிட்ட வரலாறு)
* தமிழ்ஒளி (சாகித்திய அகாதமி வெளியீடு)
* தமிழ்ஒளி: கவிதையும் வாழ்வும்
* தமிழறிஞர் பார்வையில் தமிழ்ஒளி (தொகுப்பு நூல்) 
* தமிழ்ஒளி காவியங்கள் ஓர் அறிமுகம்

## பதிப்பித்த தமிழ்ஒளியின் நூல்கள்
* தமிழ்ஒளியின் கவிதைகள் (1964)
* கவிஞனின் காதல்
* நிலைபெற்ற சிலை
* வீராயி
* மே தின ரோஜா
* கோசலக்குமாரி
* மாதவி காவியம்

## மேற்கோள்கள்

பகுப்பு:தமிழக எழுத்தாளர்கள்
பகுப்பு:2023 இறப்புகள்
பகுப்பு:1929 பிறப்புகள்
இந்தோரோனெக்டசு கேரளாலென்சிசு

**இந்தோரோனெக்டசு கேரளாலென்சிசு** (*Indoreonectes keralensis*) என்பது *[[இந்தோரோனெக்டெசு|இண்டோரோனெக்டெசு]]* பேரினத்தில் உள்ள ஆக்டினோட்டெரீகீயை மீன் சிற்றினமாகும். இந்த சிறிய கல் அயிரை இந்தியாவின் மேற்குத் தொடர்ச்சி மலைகளில் உள்ள நீரோடைகளில் மட்டுமே காணப்படும் அகணிய உயிரி. இவை கேரளாவில், பெரியாற்றில் பாம்ப்பாட்டுபாரா பகுதியில் இருப்பது பதிவுசெய்யப்பட்டுள்ளன.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:அயிரை மீன்
இளங்கலை கணக்கியல்

**இளங்கலை கணக்கியல்** (Bachelor of Accountancy)  **இளங்கலை** **கணக்குப்பதிவு** என்றும் அழைக்கப்படுகிறது, இது பல நாடுகளில் கணக்கியலில் முதன்மைக் கல்விப் பட்டமாகும் , மேலும் இது ஒரு தொழில்முறை கணக்காளர் பயிற்சிக்கான அங்கீகரிக்கப்பட்ட  இளங்கலைப் பட்டம் ஆகும். இந்தப் படிப்பு **B.Acy.**, **B.Acc.**, or **B. Accty** எனச் சுருக்கப்படுகிறது.

நிதிக் கணக்கியல், மேலாண்மைக் கணக்கியல், தணிக்கை மற்றும் வரிவிதிப்பு ஆகியவற்றில் தொழில்முறை பயிற்சிக்கு (பெரும்பாலும் பெரிய அளவில் ) போதுமான கலைத்திட்டம்  தேவைப்படுகிறது.இதற்கான பாடத்திட்டத்தில் வணிகச் சட்டம் மற்றும் பொருளாதாரம், மற்றும் மேலாண்மைக் கோட்பாடு மற்றும் வணிகக் கணிதம் மற்றும் வணிகப் புள்ளியியல் ஆகியவற்றை உள்ளடக்கிய பாடநெறி அடங்கும். இதுவும் இளங்கலை வணிகவியலும் வேறானவை.இந்தப் பிரிவில் சில திட்டங்கள் வரி கணக்கியல், தணிக்கை அல்லது தடயவியல் கணக்கியல் போன்றவற்றில் நிபுணத்துவம் பெற அனுமதிக்கின்றன.

இது ஒரு தொழில்முறைப் பட்டப்படிப்பாகும்.அமெரிக்காவில், இது நான்கு வருட இளங்கலை பட்டப்படிப்பாக உள்ளது. சிங்கப்பூர் போன்ற உலகின் பிற பகுதிகளில், இது மூன்று ஆண்டு இளங்கலைப் பட்டப்படிப்பாக இருக்கும். மால்டாவில், இளங்கலை வணிகவியலில்தகுதி பெற்ற பிறகு, முந்தைய பாடத்திட்டத்தில் விதிவிலக்கான மதிப்பெண்களைப் பெறும் மாணவர்களுக்கு மட்டுமே இது இரண்டு வருட படிப்பாக வழங்கப்படுகிறது. தென்னாப்பிரிக்காவில் உள்ள பெரும்பாலான பொதுப் பல்கலைக்கழகங்கள் பட்டம் அல்லது  கௌரவ பட்டமாக வழங்குகிறது.

இளங்கலைப் பட்டம் முடித்த பிறகு, மாணவர்கள் பொதுவாக தொழில்துறையில் கணக்காளர்களாகப் பணிபுரிகின்றனர்,அல்லது தொழில்முறை கணக்காளர் நிலையைத் தொடர்கின்றனர். அவர்களது பட்டம் அங்கீகரிக்கப்பட்டால் சான்றளிக்கப்பட்ட பொதுக் கணக்கர் அல்லது பட்டயக் கணக்கறிஞர்களாக (அல்லது பிற) பதவிகளைத் தொடர்வார்கள்.

## சான்றுகள்


பகுப்பு:இளநிலைப் பட்டங்கள்
சிக்கந்தர் ராசா

**சிக்கந்தர் ராசா பட்** (    ; பிறப்பு 24 ஏப்ரல் 1986) பாகிஸ்தானில் பிறந்த சிம்பாப்வே துடுப்பாட்ட வீரர் ஆவார். ஒரு வலது கை மட்டையாளரான அவர் வலது கை உட்சுழல் பந்துவீச்சாளராகவும் விளங்குகிறார். அவர் மே 2013 இல் சிம்பாப்வேக்காக சர்வதேச அரங்கில் அறிமுகமானார் 

சியால்கோட்டில் பிறந்த ராசா, 2002இல் தனது குடும்பத்துடன் சிம்பாப்வேக்குக் குடிபெயர்ந்தார். அவர் விரைவில் உள்நாட்டுப் போட்டியில் சிறந்த மட்டையாளர்களில் ஒருவராக ஆனார். இதன்மூலம் சிம்பாப்வே தேர்வாளர்களின் கண்களைக் கவர்ந்தார். குடியுரிமைப் பிரச்சினைகளை எதிர்கொண்ட இவருக்கு 2011இல் குடியுரிமை வழங்கப்பட்டது.

## மேற்கோள்கள்

பகுப்பு:சிம்பாப்வே துடுப்பாட்ட வீரர்கள்
பகுப்பு:வாழும் மக்கள்
பகுப்பு:1986 பிறப்புகள்
இந்தோரோனெக்டெசு

***இந்தோரோனெக்டெசு*** (*Indoreonectes*) என்பது இந்தியாவின் மேற்குத் தொடர்ச்சி மலையைப் பூர்வீகமாகக் கொண்ட கல் அயிரை மீன் பேரினமாகும்.

## சிற்றினங்கள்
இந்த பேரினத்தில் தற்போது ஐந்து அங்கீகரிக்கப்பட்ட சிற்றினங்கள் உள்ளன. அவை:

* *[[இந்தோரோனெக்டெசு எவசார்தி|இந்தோடோனெக்டெசு எவசார்தி]]* (எப். டே, 1872)
* *[[இந்தோரோனெக்டசு கேரளாலென்சிசு]]* (இரீட்டா & நல்பந்த், 1978)
* *இந்தோரோனெக்டெசு நீலேசி* கும்கர், பைஸ், கோரல், வர்மா & கலசு, 2021
* *இந்தோரோனெக்டெசு* *ராஜீவி* கும்கர், பைஸ், கோருலே, வர்மா & கலசு, 2021
* *இந்தோரோனெக்டெசு* *தெலான்கனென்சு* 

## மேற்கோள்கள்

பகுப்பு:மீன் பேரினங்கள்
பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:அயிரை மீன்
இளங்கலை கலை மற்றும் அறிவியல்

**இளங்கலை கலை மற்றும் அறிவியல்** (Bachelor of Arts and Science ( **பிஏஎஸ்சி** ), சில சமயங்களில் **இளங்கலை அறிவியல் மற்றும் கலை** ( **பிஎஸ்சிஏ** ),  என்பது அமெரிக்கா,ஐக்கிய இராச்சியம்,  நியூசிலாந்து,  ஆத்திரேலியா, மற்றும் பிரான்சு, கனடா,  உள்ளிட்ட நாடுகளைச் சேர்ந்த குறைந்த எண்ணிக்கையிலான பல்கலைக்கழகங்களால் வழங்கப்படும்  இளநிலைப் பட்டமாகும். இவ்வகையான படிப்புகள் நிறுவனத்தைப் பொறுத்து மூன்று முதல் நான்கு ஆண்டுகள் கால அளவைக் கொண்டுள்ளன.

தொழில்நுட்ப ரீதியாகப் பார்த்தால், ஆங்கிலத்தினைப் பயிற்று மொழியாகக் கொண்ட பல்கலைக்கழகங்கள் இரட்டைப் பட்டத்தினை வழங்குவதில்லை.   இருப்பினும், பிரெஞ்சு மொழியினை பயிற்று மொழியாகக் கொண்ட பல்கலைக்கழகமான *சயின்சஸ் போ*, இரட்டை இளங்கலை பட்டத்தை வழங்குகிறது. 

## சான்றுகள்


பகுப்பு:இளநிலைப் பட்டங்கள்
இளங்கலை மீன்வள அறிவியல்

**இளங்கலை மீன்வள அறிவியல்** (Bachelor of Fisheries Science **BFSc** ) என்பது இந்தியாவில் மீன்வள அறிவியல் படிப்பிற்கான இளங்கலைப் பட்டம் ஆகும்.  "மீன்வள அறிவியல்" என்பது மீன்வளத்தை நிர்வகித்தல் மற்றும் புரிந்துகொள்வதற்கான கல்வித் துறையாகும். இனப்பெருக்கம், மரபியல், உயிரி தொழில்நுட்பம், ஊட்டச்சத்து, விவசாயம், மீன்களின் நோய்களைக் கண்டறிதல், பிற நீர்வாழ் வளங்கள், நீர்வாழ் விலங்குகளின் மருத்துவ சிகிச்சை உள்ளிட்ட மீன்வளர்ப்புத் துறைகளில் இது ஒரு பல்துறை அறிவியல் ஆகும். 

மீன்களின் நோய்களைக் குணப்படுத்துதல், பதப்படுத்துதல், உறைதல், மதிப்புக் கூட்டல், துணைப் பொருட்கள் மற்றும் கழிவுப் பயன்பாடு, தர உத்தரவாதம் மற்றும் சான்றிதழ், மீன்வள நுண்ணுயிரியல், மீன்வள உயிர் வேதியியல் உள்ளிட்ட மீன் செயலாக்கம்; உயிரியல், உடற்கூறியல், வகைபிரித்தல், உடலியல், மக்கள்தொகை இயக்கவியல் உள்ளிட்ட மீன்வள வள மேலாண்மை; கடல்சார்வியல், ந்ன்னீரியல், சூழலியல், பல்லுயிர், நீர் மாசுபாடு உள்ளிட்ட மீன்வள சூழல்; மீன்பிடி முட்டுகள் மற்றும் மரக்கலப் பொறியியல், கடற்பயணவியல் மற்றும் கடல் ஆளும்திறன், கடல் இயந்திரங்கள் உள்ளிட்ட மீன்பிடி தொழில்நுட்பம்; மீன்வள பொருளாதாரம் மற்றும் மேலாண்மை மற்றும் மீன்வள விரிவாக்கம் ஆகியவற்றை உள்ளாடக்கிய பல்துறை அறிவியல் ஆகும். 

மீன்வள அறிவியல் என்பது பொதுவாக ஒரு பல்கலைக்கழக அமைப்பில் கற்பிக்கப்படும் 4 ஆண்டு பிரிவாகும், மேலும் இது இளங்கலை, முதுகலை அல்லது முனைவர் ஆகிய திட்டங்களில் கல்வி கற்ற இயலும். இளங்கலை நிலை மீன்வளப் படிப்புகள் (BFSc) மாநில வேளாண்மைப் பல்கலைக்கழகங்களால், மீன்வள அறிவியல் துறையில் கற்பித்தல், ஆராய்ச்சி மற்றும் மேம்பாடு மற்றும் தொழில்நுட்பத்தை மாற்றுவதற்குத் தேவையான தொழில்நுட்பத் திறன் வாய்ந்த பணியாளர்களைக் கிடைக்கச் செய்வதற்காகத் தொடங்கப்பட்டன.

## வரலாறு
1961 ஆம் ஆண்டு சேவைப் பயிற்சிக்காக மும்பையில் மத்திய மீன்வளக் கல்வி நிறுவனம் நிறுவப்பட்டது.பின்னர் 1969 ஆம் ஆண்டு மாநில வேளாண் பல்கலைக்கழகத்தின் (SAU) அமைப்பின் கீழ் மங்களூரில் முதல் மீன்வளக் கல்லூரியை நிறுவியதன் மூலம் இந்தியாவில் மீன்வளக் கல்வி பன்மடங்கு வளர்ந்தது. கடந்த நான்கு தசாப்தங்களில் இளங்கலை, முதுகலை மற்றும் முனைவர் ஆகிய வகைகளில் கல்வி கற்கும் வண்ணம் இந்தப் படிப்பு வளர்ச்சி பெற்றது.தற்போது, 25 மீன்வளக் கல்லூரிகள், இளங்கலை மீன்வள அறிவியலில் நான்காண்டு பட்டப்படிப்பை வழங்குகின்றன, அவற்றில் 10 பல்வேறு துறைகளில் முதுகலை மீன்வள அறிவியல் ( MFSc ) மற்றும் 6 முனைவர் பட்டப் படிப்புகளை வழங்குகின்றன. இளங்கலை பாடத்திட்டங்கள் இந்திய வேளாண் ஆராய்ச்சிக் குழுமத்தால் அவ்வப்போது திருத்தப்பட்டன. அனைத்து மீன்வளக் கல்லூரிகளும் இவற்றைத் தழுவி, கல்லூரிகளுக்கு இடையே சமமான தரநிலையைக் கொண்டுவரும் பணியில் ஈடுபட்டுள்ளன.

## தகுதி
இந்தப் படிப்புகளில் சேர்வதற்கு பெரும்பாலானவற்றிற்கு பள்ளியில் 12ஆம் வகுப்பு வரை அறிவியல் பாடப் பிரிவுகளை பயின்றிருக்க வேண்டும் என்பதே தகுதியாகும். மாநில அளவிலான நுழைவுத் தேர்வு மூலமாகவோ அல்லது அகில இந்திய அளவிலான ஐசிஏஆர் ( இந்திய வேளாண் ஆராய்ச்சி கவுன்சில் ) தேர்வு மூலமாகவோ தேர்வு செய்யப்படும். இளங்கலை முடித்த பிறகு முதுகலை மற்றும் முனைவர் பட்டங்களைப் பயிலலாம்.

## சான்றுகள்

பகுப்பு:இளநிலைப் பட்டங்கள்
விஜய் நகர் சட்டமன்றத் தொகுதி

**விஜய நகர் சட்டமன்றத் தொகுதி** (*Vijayanagar Assembly constituency*) என்பது 224 கருநாடக மாநில சட்டமன்றத் தொகுதிகளில் ஒன்றாகும். இது பெங்களூரு தெற்கு மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்

## தேர்தல் முடிவுகள்s
### 2018

## மேலும் காண்க
* பெங்களூரு நகர மாவட்டம்
* கர்நாடக சட்டமன்றத் தொகுதிகளின் பட்டியல்

## மேற்கோள்கள்

பகுப்பு:பெங்களூர் நகர மாவட்டம்
பகுப்பு:கர்நாடக சட்டமன்றத் தொகுதிகள்
பொம்மனகள்ளி சட்டமன்றத் தொகுதி

**பொம்மனகள்ளி சட்டமன்றத் தொகுதி** (*Bommanahalli Assembly constituency*) இந்தியாவின் தென் மாநிலமான கர்நாடகாவின் கர்நாடகா சட்டமன்றத்தில் உள்ள 224 சட்டமன்றத் தொகுதிகளில் ஒன்றாகும். பொம்மனகள்ளி பெங்களூரு தெற்கு மக்களவைத் தொகுதியின் ஒரு பகுதியாக உள்ளது.

## சட்டமன்ற உறுப்பினர்கள்

## தேர்தல் முடிவுகள்

### 2018

## மேலும் பார்க்கவும்

* பொம்மனஹள்ளி
* பெங்களூர் நகர்ப்புற மாவட்டம்
* கர்நாடக சட்டமன்ற தொகுதிகளின் பட்டியல்

## மேற்கோள்கள்

பகுப்பு:பெங்களூர் நகர மாவட்டம்
பகுப்பு:கர்நாடக சட்டமன்றத் தொகுதிகள்
இளங்கலை உடற்கல்வி

**இளங்கலை உடற்கல்வி** (Bachelor of Physical Education BPE அல்லது BPhEd ) என்பது சில பல்கலைக்கழகங்களால் வழங்கப்படும் உடற்கல்விக்கான இளநிலைப் பட்டம் ஆகும். பல கனேடியப் பல்கலைக்கழகங்களில் இளங்கலை இயக்கவியலுக்குப் பதிலாக இந்தப் பாடப் பிரிவு மாற்றப்பட்டது. விளையாட்டு அறிவியல், பயிற்சி மற்றும் வெளிப்புறக் கல்வி போன்றவற்றை கலைத்திட்டமாக உள்ளடக்கியது.   *இந்தியாவில்*, இளங்கலை உடற்கல்வி பட்டப்படிப்பு **பிபிஎட்** அல்லது **பிபிஇ** என்று அழைக்கப்படுகிறது.  இந்தப் பட்டம் இரண்டு நிலைகளில் வழங்கப்படுகின்றன. சில இந்திய நிறுவனங்கள் , பட்டப் படிப்பிற்குப் பிறகான 1 அல்லது 2 வருட படிப்பை வழங்குகின்றன. சில நிறுவனங்கள் 3-4 ஆண்டுகள் **BPE** மற்றும் **B.Sc.** (**PE,HE&S**) படிப்பை வழங்குகின்றன, இதற்கு 10+2 தகுதி கல்வி முறை தேவை.  வங்காளதேசம், சிட்டகாங் பல்கலைக்கழகம் உடற்கல்வி மற்றும் விளையாட்டு அறிவியல் துறையின் கீழ் BPE (4 ஆண்டுகள்) பட்டப் படிப்பினை வழங்குகிறது.

## குறிப்புகள்

பகுப்பு:இளநிலைப் பட்டங்கள்
இளங்கலை கணினியியல்

**இளங்கலை** **கணினியியல்** (Bachelor of Computer Science) (சுருக்கமாக BCompSc அல்லது BCS ) என்பது கணினியியலில்  இளங்கலைப் படிப்பை முடித்ததற்காக பல்கலைக்கழகங்களால் வழங்கப்படும் இளங்கலைப் பட்டம் ஆகும்.      இது தமிழகத்தில் இளங்கலை கணிப் பொறியியல், இளங்கலை கணினி அறிவியல் எனவும் அழைக்கப்படுகிறது. பொதுவாக, கணினி அறிவியல் பட்டப்படிப்புகள் கணினியின் கணித மற்றும் தத்துவார்த்த அடித்தளங்களை வலியுறுத்துகின்றன. 

## வழக்கமான தேவைகள்
கணினி அறிவியல் ஒரு பரந்த துறை என்பதால், கணினி அறிவியல் பட்டப்படிப்பைப் பெறுவதற்குத் தேவையான படிப்புகள் மாறுபடும். பாடத் தேவைகளின் பொதுவான பட்டியல் பின்வருமாறு: 

* கணினி நிரலாக்கம்
* நிரலாக்க முன்னுதாரணங்கள்
* படிமுறைத் தீர்வு
* தரவமைப்பு
* ஏரணம் & கணித்தல்
* கணினி கட்டுமானம்

சில பள்ளிகள் கணிதத்திற்கு அதிக முக்கியத்துவம் கொடுக்கலாம்,மேலும் கூடுதல் படிப்புகள் தேவைப்படும் படிப்புகள் பின்வருமாறு: 

* நேரியல் இயற்கணிதம்
* நுண்கணிதம்
* நிகழ்தகவுக் கோட்பாடு மற்றும் புள்ளியியல்
* சேர்வியல் மற்றும் இலக்கமியல் கணிதம்
* வகை நுண்கணிதம் மற்றும் கணிதம்

கணினி அறிவியல் பாடங்களின் அடிப்படை தொகுப்பிற்கு அப்பால், மாணவர்கள் பொதுவாக பல்வேறு துறைகளில் இருந்து பின்வரும் கூடுதல் படிப்புகளை தேர்வு செய்யலாம்: 

* கணக்கீட்டுக் கோட்பாடு
* இயக்க தளம்
* எண்சார் பகுப்பியல் 
* நிரல்மொழிமாற்றி
* நிகழ் நேரக் கணினி
* விரவல் கணினி செய்முறை
* கணினி வலையமைப்பு
* தரவுத் தொடர்பு
* கணினி வரைகலை
* செயற்கை அறிவுத்திறன்
* மனித-கணினி தொடர்பு
* தகவல் கோட்பாடு
* மென்பொருட் சோதனை

சில பள்ளிகள் மாணவர்கள் கணினி அறிவியலின் ஒரு குறிப்பிட்ட பகுதியில் நிபுணத்துவம் பெற அனுமதிக்கின்றன.   

## இவற்றையும் காண்க
* கணினியியல்
* கணினியிய பொறியியல்

## சான்றுகள்

பகுப்பு:கணினி அறிவியல் கல்வி
பகுப்பு:இளநிலைப் பட்டங்கள்
இளங்கலை நூலக அறிவியல்

**இளங்கலை** **நூலக அறிவியல்** (அல்லது " **இளங்கலை** **நூலகம் மற்றும் தகவல் அறிவியல்**") என்பது நூலக அறிவியலில் தேர்ச்சி பெறும் மாணவர்களுக்கு வழங்கப்படும் பட்டம் ஆகும். இது பொதுவாக "BLS", "B.Lib." அல்லது "BLIS" என சுருக்கப்படுகிறது. பெரும்பாலான பொது நூலகங்கள் மற்றும் கல்வி நூலகங்களில் அமெரிக்க நூலகக் கூட்டமைப்பின் அங்கீகாரம் பெற்ற MLS பட்டம் தேவைப்படுவதால், நூலகர் மட்டத்தில் பணியமர்த்தப்படுவதற்கு இது அமெரிக்காவில் இந்தப் படிப்பு உகந்ததல்ல.  

## இந்திய அமைப்பு
இந்தியக் கல்வி முறைப்படி, நூலக அறிவியல் இளங்கலை பட்டம் ஒரு வருடப் பட்டப் படிப்பாகும்,இது இரண்டு கல்விப் பருவமாகப் பிரிக்கப்படுகிறது. கல்வி நிறுவனங்களைப் பொறுத்து பருவங்களின் எண்ணிக்கை மாறுபடலாம். 

### தகுதி.
அங்கீகரிக்கப்பட்ட பல்கலைக்கழகம் அல்லது கல்லூரியில் ஏதேனும் ஒரு பிரிவில் இளங்கலைப் பட்டம் பெற்றிருக்க வேண்டும்.

## சான்றுகள்

பகுப்பு:இளநிலைப் பட்டங்கள்
இளங்கலை நடனம்

**இளங்கலை நடனம்** (Bachelor of Dance) பெரும்பாலும் B.Dance, BFA (நடனம்), BCA (நடனம்), BDanceEd, BDancePerf, BA **(**நடனம்**)** என சுருக்கமாக அழைக்கப்படுகிறது, இது கல்லூரி, பல்கலைக்கழகம் அல்லது இசைப் பள்ளி அல்லது இசைக் கல்லூரியில் நடனம் பட்டப்பைப்பினை முடித்தவுடன் வழங்கப்படும்  இளங்கலைக் கல்விப் பட்டமாகும். 

நடனத்தில் தொழில்முறை வாழ்க்கையைத் தொடர ஆர்வமுள்ள மாணவர்கள், BA அல்லது BFA நடனத் திட்டத்திற்கு விண்ணப்பிக்கலாம். 

## விண்ணப்பத்திற்கான தேவைகள்
விண்ணப்பத்தைச் சமர்ப்பிப்பதைத் தவிர, நடனக் கலைஞர்கள் தங்களின் நடன அனுபவத்திற்கான ஆதாரத்தையும் பெரும்பாலான சந்தர்ப்பங்களில் நேரில் கலைக்காணலையும் வழங்க வேண்டியிருக்கலாம். 

ஆத்திரேலியாவில், பின்வரும் பல்கலைக்கழகங்களில் பல்வேறு பெயர்களில் இளங்கலை நடனம் வழங்கப்படுகிறது: 

* நியூ சவுத் வேல்ஸ் பல்கலைக்கழகம் இளங்கலை (நடனப் படிப்பு); இளங்கலை (நடனம்)/இளங்கலை கல்வி.
* மக்குவாரி பல்கலைக்கழகம் - இளங்கலை (நடனத்தில் முதன்மையானது).
* குயின்ஸ்லாந்து தொழில்நுட்ப பல்கலைக்கழகம் - இளங்கலை  நுண்கலை (நடன செயல்திறன்).
* மெல்பேர்ண் பல்கலைக்கழகம் ( விக்டோரியன் கலைக் கல்லூரி மூலம்) - இளங்கலை நுண்கலை (நடனம்); நிறைஞர் நுண்கலை (நடனம்); நிறைஞர் நடன அமைப்பு.
* டீக்கின் பல்கலைக்கழகம் - இளங்கலை (நடனம்), இளம் அறிவியல், இளங்கலை கல்வியியல் (இரண்டாம் நிலை) அல்லது இளங்கலைச் சட்டம் ஆகியவற்றுடன் இணைக்கப்படலாம்.
* எடித் கோவன் பல்கலைக்கழகம் ( மேற்கு ஆத்திரேலிய அகாடமி நிகழ்த்துக்கலை மூலம்) - இளங்கலை (நடனம்); *அட்வான்ஸ்டு டிப்ளமோ ஆஃப் பெர்ஃபார்மிங் ஆர்ட்ஸ்* (நடனம்).

## சான்றுகள்

பகுப்பு:இளநிலைப் பட்டங்கள்
இளங்கலை வணிக நிர்வாகம்

**இளங்கலை** **வணிக நிர்வாகம்** (Bachelor of Business Administration) என்பது வணிக நிர்வாகத்தில்  நான்கு ஆண்டுகள் முடிந்த பிறகு கல்லூரிகள் மற்றும் பல்கலைக்கழகங்களால் வழங்கப்படும் இளங்கலைப் பட்டமாகும். இதில் பொதுவாக வணிக நிர்வாகத்தின் அடிப்படைகள் அதாவது, வணிக பகுப்பாய்வு, வணிகத் தொடர்பு, கூடாண்மை ,நிதி, நிதிக் கணக்கியல், பருப்பொருளியல், மேலாண்மை, மேலாண்மைக் கணக்கியல், சந்தைப்படுத்தல், நுண்பொருளியல், வர்த்தக உத்தி, விநியோகச் சங்கிலி மேலாண்மை மற்றும் வணிக நிர்வாகத்தின் கல்வித் துறையுடன் தொடர்புடைய பிற முக்கிய கல்விப் பாடங்கள் போன்ற மேம்பட்ட படிப்புகள் அடங்கும். 

## பாடத்திட்ட அமைப்பு
ஒரு குறிப்பிட்ட வணிகம் தொடர்பான கல்வித்துறையில் நிபுணத்துவம் பெற அனுமதிக்கும் அதே வேளையில், ஒரு நிறுவனத்தின் செயல்பாட்டு அம்சங்கள் மற்றும் அவற்றின் தொடர்பைப் பற்றிய பரந்த அறிவை வழங்கும் வகையில் இதன் கலைத்திட்டம் வடிவமைக்கப்பட்டுள்ளது.  பொதுவாக மாணவர்கள் ஒரு குறிப்பிட்ட வணிகம் தொடர்பான கல்வித்துறை அல்லது துறைகளில் நிபுணத்துவம் பெற அனுமதிக்கின்றன.

ஒரு மாணவரின் நடைமுறை, மேலாண்மை மற்றும் தகவல் தொடர்பு திறன்கள் மற்றும் வணிக நிறுவனத்தின் நிர்வாகத்திற்கு அவர்களை தயார்படுத்துதல், வணிக ரீதியிலாக முடிவெடுக்கும் திறன்களை உருவாக்குகிறது. பல திட்டங்கள் பயிற்சி ,நடைமுறைகள் மற்றும் அனுபவத்தை விடய ஆய்வு, விளக்கக்காட்சிகள், உள்ளுறைப் பயிற்சி, தொழில்துறை வருகைகள் மற்றும் தொழில் வல்லுநர்களுடன் தொடர்புகொள்வது போன்ற வடிவங்களில் உள்ளன. 

## உலகின் சிறந்த வணிகப் பள்ளிகள்
பெரும்பாலான வணிகப் பள்ளிகள், பல்கலைக்கழகங்கள் மற்றும் கல்லூரிகளுக்குள் வணிகப் பள்ளிகளாகச் செயல்படுகின்றன. 2024 ஆம் ஆண்டு உலக அளவில் வணிக நிர்வாகத்தின் இளங்கலை பட்டப்படிப்புகளின் தரவரிசைப்படி, *யுஎஸ் நியூஸ் & வேர்ல்ட் ரிப்போர்ட்* உலகளவில் சிறந்த பத்து வணிக நிர்வாக திட்டங்களை பின்வருமாறு வரிசைப்படுத்தியுள்ளது: 

# ஆர்வர்டு பல்கலைக்கழகம் ( கேம்பிரிட்ஜ், மாசசூசெட்ஸ், யு.எஸ் )
# மாசாச்சூசெட்சு தொழில்நுட்ப நிறுவனம் ( கேம்பிரிட்ஜ், மாசசூசெட்ஸ், அமெரிக்கா )
# இசுட்டான்போர்டு பல்கலைக்கழகம் ( இசுட்டான்போர்டு, கலிபோர்னியா, யு.எஸ் )
# கலிபோர்னியா பல்கலைக்கழகம், பெர்க்லி ( பெர்க்லி, கலிபோர்னியா, யு.எஸ் )
# சிக்காகோ பல்கலைக்கழகம் ( சிகாகோ, இல்லினாய்சு, அமெரிக்கா)
# பென்சில்வேனியா பல்கலைக்கழகம் ( பிலடெல்பியா, பென்சில்வேனியா, அமெரிக்கா)
# இலண்டன் பொருளியல் பள்ளி ( இலண்டன்)
# கொலம்பியா பல்கலைக்கழகம் ( நியூயார்க் நகரம், அமெரிக்கா )
# நியூயார்க் பல்கலைக்கழகம் ( நியூயார்க் நகரம்)
# ஈராஸ்மசு பல்கலைக்கழகம் ரோட்டர்டாம் ( ராட்டர்டேம், நெதர்லாந்து

## இவற்றையும் காண்க
* இளங்கலை வணிகவியல்
* இளங்கலை பொருளாதாரம் 
* முதுகலை வணிக மேலாண்மை

## சான்றுகள்

பகுப்பு:இளநிலைப் பட்டங்கள்
அலோர் ஸ்டார் மக்களவைத் தொகுதி

**அலோர் ஸ்டார் மக்களவைத் தொகுதி** (மலாய்: *Kawasan Persekutuan Alor Setar*; ஆங்கிலம்: *Alor Setar Federal Constituency*; சீனம்: 亚罗士打联邦选区) என்பது மலேசியா, கெடா மாநிலத்தில், கோத்தா ஸ்டார் மாவட்டம் (*Kota Setar District*) மாவட்டத்தில் அமைந்துள்ள ஒரு மக்களவைத் தொகுதி (**P009**) ஆகும்.

அலோர் ஸ்டார் மக்களவைத் தொகுதி 1955-ஆம் ஆண்டில் உருவாக்கப்பட்டது. அதே 1955-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (*Federal Gazette issued on 31 October 2022*), அலோர் ஸ்டார் தொகுதி 52 தேர்தல் வட்டாரங்களாக (*Polling Districts*) பிரிக்கப்பட்டு உள்ளது.

## அலோர் ஸ்டார்
### கோத்தா ஸ்டார் மாவட்டம்
கோத்தா ஸ்டார் மாவட்டம் (*Kota Setar District*) கெடா மாநிலத்தில் உள்ள ஒரு மாவட்டம். கெடா மாநிலத்தின் தலைநகரமான அலோர் ஸ்டார் இந்த மாவட்டத்தில் தான் அமைந்துள்ளது. கெடா மாநிலத்தின் வடமேற்குப் பகுதியில், பினாங்கின் தலைநகரான ஜார்ஜ் டவுன் நகருக்கு வடமேற்கே 116 கி.மீ. தொலைவில், தாய்லாந்து எல்லைக்கு அருகில் அலோர் ஸ்டார் உள்ளது.

கோத்தா ஸ்டார் மாவட்டத்தின் வடக்கில் குபாங் பாசு மாவட்டம்; கிழக்கில் பொக்கோ சேனா மாவட்டம்; தென்கிழக்கில் பெண்டாங் மாவட்டம்; தெற்கில் யான் மாவட்டம்; மேற்கில் மலாக்கா நீரிணை ஆகியவை எல்லைகளாக உள்ளன.

## அலோர் ஸ்டார் மக்களவைத் தொகுதி

## அலோர் ஸ்டார் தேர்தல் முடிவுகள்

## அலோர் ஸ்டார் சட்டமன்ற உறுப்பினர்கள்

## மேற்கோள்கள்

* 
* 

## மேலும் காண்க

* கோத்தா ஸ்டார் மாவட்டம்
* அலோர் ஸ்டார் 
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

## வெளி இணைப்புகள்

பகுப்பு:கெடா நாடாளுமன்றத் தொகுதிகள்
ஆனேக்கல் சட்டமன்றத் தொகுதி

**ஆனேக்கல் சட்டமன்றத் தொகுதி** (*Anekal Assembly constituency*) என்பது இந்தியாவின் தென் மாநிலமான கருநாடகாவின் கருநாடகா சட்டமன்றத்தில் உள்ள 224 தொகுதிகளில் ஒன்றாகும். இது பெங்களூர் ஊரக மக்களவைத் தொகுதியின் ஒரு பகுதியாகும். இது பெங்களூர் நகர்ப்புற மாவட்டத்தில் உள்ளது. ஆனேக்கல் சட்டமன்றத் தொகுதி பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

### மைசூர் மாநிலம் (ஹோஸ்கோட் ஆனேக்கல் தொகுதி)

* 1951 (இருக்கை-1): இலட்சுமிதேவி இராமண்ணா, இந்தியத் தேசிய காங்கிரசு
* 1951 (இருக்கை-2): எச். டி. புட்டப்பா, இந்தியத் தேசிய காங்கிரசு

### ஆனேக்கல்

## தேர்தல் முடிவுகள்

### 2023

### 2018

## மேலும் பார்க்கவும்

* பெங்களூர் நகர்ப்புற மாவட்டம்
* கர்நாடக சட்டமன்ற தொகுதிகளின் பட்டியல்

## மேற்கோள்கள்

image
constituency
year
parl_name
பகுப்பு:பெங்களூர் நகர மாவட்டம்
பகுப்பு:கர்நாடக சட்டமன்றத் தொகுதிகள்
ரிங்கு சிங்

**ரிங்கு சிங்** (Rinku Singh) ஓர் இந்தியத் துடுப்பாட்ட அணியின் துடுப்பாட்ட வீரர் ஆவார். இவர் தற்போது இந்தியன் பிரீமியர் லீக்கில் கொல்கத்தா நைட் ரைடர்ஸ் அணிக்காகவும் உள்ளூர்ப் போட்டிகளில் உத்தரபிரதேசத்திற்காகவும் விளையாடுகிறார். இவர் ஒரு இடது கை மட்டையாளர். 9 ஏப்ரல் 2023 இல் இவர் தனது ஆட்டத்தினால் மிகவும் பிரபலமானார். இவர் தனது அணியான கொல்கத்தா நைட் ரைடர்ஸ், போட்டியின் கடைசிப் பந்துப் பரிமாற்றத்தின் கடைசி 5 பந்துகளில் தொடர்ச்சியாக 5 ஆறு ஓட்டங்களை அடித்துக் குஜராத் டைட்டன்ஸை தோற்கடிக்க உதவினார்.

## ஆரம்ப கால வாழ்க்கை
5 உடன்பிறந்தவர்களில் மூன்றாவதான ரிங்கு சிங், எரிவாயு விநியோக நிறுவனத்தில் பணிபுரிந்த கான்சந்திர சிங்கிற்கு மகனாக ஓர் ஏழைக் குடும்பத்தில் பிறந்தார். இவர் உத்தரபிரதேச மாநிலம் அலிகார் நகரில் உள்ள அலிகார் மைதானத்தின் அருகில் தனது தந்தையின் முதலாளிகளால் வழங்கப்பட்ட 2 அறைகள் கொண்ட ஒரு சிறிய வீட்டில் சிறுவயதைக் கழித்தார்.

## உள்ளூர்ப் போட்டிகள்
சிங் உத்தரப் பிரதேசத்தை 16 வயதுக்குட்பட்டோர், 19 வயதுக்குட்பட்டோர் மற்றும் 23 வயதுக்குட்பட்டோருக்கான நிலைகளிலும், மத்திய மண்டலத்தை 19 வயதுக்குட்பட்டோர் அணியிலும் பிரதிநிதித்துவப்படுத்தினார். இவர் தனது 16 வயதில் மார்ச் 2014 இல் உத்தரப் பிரதேசத்திற்காக தனது பட்டியல் அ துடுப்பாட்டப் போட்டியில் அறிமுகமானார். அந்த போட்டியில் அதிக ஓட்டங்களான 83 ஓட்டங்களைப் பெற்றார். இவர் 2016-17 பருவகாலத்தில் ரஞ்சிக் கோப்பை போட்டியில் 5 நவம்பர் 2016 அன்று உத்தரப் பிரதேசத்திற்காக தனது முதல் தரத் துடுப்பாட்டத்தில் அறிமுகமானார் 

2018-19 ரஞ்சிக் கோப்பை குழு நிலைப் போட்டிகளில் இவர் ஒன்பது போட்டிகளில் 803 ஓட்டங்களுடன் உத்தரபிரதேச அணிக்காக அதிக ஓட்டங்கள் எடுத்தார். அந்தப் பருவகாலத்தில் பத்து போட்டிகளில் 953 ஓட்டங்களைப் பெற்றார்.

## இந்தியன் பிரீமியர் லீக்
பிப்ரவரி 2017 இல், இவர் பஞ்சாப் கிங்ஸ் அணியால் வாங்கப்பட்டார். சனவரி 2018 இல், 2018 ஐபிஎல் ஏலத்தில் கொல்கத்தா நைட் ரைடர்ஸால் 80 லட்ச ரூபாய்க்கு வாங்கப்பட்டார்.

9 ஏப்ரல் 2023 அன்று, குஜராத் டைட்டன்ஸ் அணிக்கு எதிரான ஐபிஎல் போட்டியில் ரிங்கு சாதனை படைத்தார், இறுதி ஓவரில் 5 ஆறு ஓட்டங்களை அடித்து 29 ஓட்டங்களை வெற்றிகரமாக அடைய உதவினார். இது போட்டியின் வரலாற்றில் கடைசிப்  பந்துப் பரிமாற்றத்தில் பெறப்பட்ட  அதிகபட்ச ஓட்டங்கள் ஆகும்.

## மேற்கோள்கள்


பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1997 பிறப்புகள்
யோயோ அயிரை

**யோயோ அயிரை** (*Yoyo loach*), **அல்மோரா அயிரை** அல்லது **பாக்கித்தானி அயிரை** (***போதியா அல்மோர்கே***) என்பது *போதிடே* என்ற அயிரைக் குடும்பத்தைச் சேர்ந்த ஒரு நன்னீர் மீன் ஆகும். இது வட இந்தியா மற்றும் நேபாளத்தில் உள்ள கங்கைப் படுகையின் மெதுவாக ஓடும் மற்றும் அமைதியான நீரில் தோன்றியுள்ளது. பாக்கித்தானி அயிரை என்ற மாற்றுப் பெயர் இருந்தாலும், உண்மையான *போ. அல்மோர்கே* பாக்கித்தானில் அறியப்படவில்லை. பாக்கித்தானில் காணப்படும் அயிரைச் சிற்றினம் *போ. பர்தி*.

யோயோ அயிரை  நீளம் வரை வளரக்கூடியது. இதன் இருண்ட மற்றும் வெளிறிய வடிவங்களின் காரணமாக இவ்வாறு பெயரிடப்பட்டது இறுதிப் பொதுவான பெயர், அல்மோரா அயிரை, இந்தியாவின் உத்தரகாண்டில் உள்ள அல்மோராவைக் குறிக்கிறது. *போ. அல்மோர்கே* எனப் பெயரிடப்பட்ட மாதிரிகள் பொதுவாக மீன் காட்சி வர்த்தகத்தில் காணப்படுகின்றன. ஆனால் இவற்றில் பெரும்பாலானவை (அனைத்தும் இல்லாவிட்டாலும்) *போ. லோஹாசாட்டாவுடன்* நெருங்கிய தொடர்புடையவனாகத் தோன்றுகின்றன. இரண்டு விவரிக்கப்படாத சிற்றினங்கள் *போ. சிற்றினம்* கோசி மற்றும் *போ. சிற்றினம் தீசுடா* எனப் பிரபலமாகக் குறிப்பிடப்படுகின்றன.

## மேற்கோள்கள்

* 

பகுப்பு:அயிரை மீன்
கிளிப்டோதோராக்சு அன்னாண்டலே

**கிளிப்டோதோராக்சு அன்னாண்டலே** (*Glyptothorax annandalei*) என்பது கெளிறு மீன் சிற்றினமாகும். இதனை 1923-ல் கோரா முதன் முதலில் விவரித்தார். *கிளிப்டோதோராக்சு அன்னாண்டலே* என்பது *கிளிப்டோதோராக்சு* பேரினத்தில், சிசோரிடே குடும்பத்தினைச் சார்ந்த சைலூரிபார்மிசு வரிசையினைச் சேர்ந்த ஒரு சிற்றினமாகும். பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது. இதில் துணையினங்கள் எதுவுமில்லை.

## மேற்கோள்கள்

பகுப்பு:கெளிறு மீன்
சபா பாரம்பரிய கட்சி

**பாரம்பரிய கட்சி** அல்லது **சபா பாரம்பரிய கட்சி** (**வாரிசான்**) (ஆங்கிலம்: *Heritage Party* (**Warisan Malaysia**); மலாய்: *Parti Warisan* (**Warisan**); சீனம்: 人民復興黨; சாவி: ڤرتي واريثن ) என்பது மலேசியாவின் சபா மாநிலத்தில் இயங்கும் ஓர் அரசியல் கட்சியாகும்.

முன்பு இந்தக் கட்சி, **சபா பாரம்பரிய கட்சி** (ஆங்கிலம்: *Sabah Heritage Party* மலாய்: *Parti Warisan Sabah*) என்று அழைக்கப்பட்டது. சபா மாநிலத்தை அடிப்படையாகக் கொண்டு 2016 அக்டோபர் 17-ஆம் தேதி சாபி அப்டால் (*Shafie Apdal*) தலைமையில் இந்தக் கட்சி உருவாக்கப்பட்டது.

2021-ஆம் ஆண்டு இறுதி வாக்கில், இந்தக் கட்சியின் செயல்பாடுகள் தேசிய அளவில் விரிவடைந்தன. இதன் விளைவாக இந்தக் கட்சியின் பெயர் **பாரம்பரிய கட்சி** (*Heritage Party*) என பெயர் மாற்றம் செய்யப்பட்டது.

## வரலாறு

2018-ஆம் ஆண்டு மலேசியப் பொதுத் தேர்தலில் பாக்காத்தான் (*Pakatan Harapan*) கூட்டணியுடன் இந்தக் கட்சி ஒரு தேர்தல் கூட்டணியை உருவாக்கிக் கொண்டது. பாக்காத்தான் கூட்டணி ஆட்சிக்கு வந்தால், மலேசியக் கூட்டரசு அமைச்சரவைக்குள் **பாரம்பரிய கட்சி** பிரதிநிதித்துவப் படுத்தப்படும் என்று அதன் தலைவர் சாபி அப்டால் உறுதி அளித்தார்.

### சாபி அப்டால்

தீபகற்ப மலேசியாவில் வாரிசான் போட்டியிட விரும்பவில்லை என்றும் சாபி அப்டால் கூறியுள்ளார். ஆனாலும், தேசிய அளவில் உடன்படிக்கை எதுவும் செய்து கொள்ளாமல் பாக்காத்தான் கூட்டணியுடன் இணைந்து பணியாற்ற தம்முடைய பாரம்பரிய கட்சி தயாராக உள்ளது என்றும் சாபி அப்டால் கருத்து தெரிவித்தார்.

பாரம்பரிய கட்சி தொடங்கப்பட்ட தொடக்கக் காலத்தில், தம்முடைய கட்சி பல இனங்களைக் கொண்ட கட்சி என்றும்; தீபகற்ப மலேசியாவில் பாக்காத்தான் கூட்டணியின் அரசியல் பாணியை தம்முடைய பாரம்பரிய கட்சி பின்பற்றப் போவது இல்லை என்றும் வெளிப்படையாகக் கூறினார்.

### மலேசிய அரசியல் நெருக்கடி 2020

இருப்பினும் புத்ராஜெயாவில் பாக்காத்தான் கூட்டணி ஆட்சி அமைக்கும் வாய்ப்பு கிடைத்தால், மத்திய அமைச்சரவையில் பாரம்பரிய கட்சிக்கும் அமைச்சர்கள் பதவிகள் கிடைக்கலாம் என்றும்; அதே வேளையில் சபா மாநில அரசாங்கத்தில் பாக்காத்தான் அமைச்சர்களும் மாநிலச் சேவையில் அமர்த்தப் படுவார்கள் என்றும் எதிர்பார்க்கப்பட்டது. 

2018 பொதுத் தேர்தலில் பாக்காத்தான் வெற்றி பெற்ற போது, இந்தப் பாரம்பரிய கட்சி மத்திய அரசாங்கத்தின் ஒரு பகுதியாக மாறியது. ஆனாலும் பாக்காத்தான் கூட்டணி அரசாங்கம் வீழ்ச்சி அடைந்ததும் ஏப்ரல் 2021-இல் பாக்காத்தான் கூட்டணியில் இருந்து வெளியேறியது.

### சபா மாநிலத் தேர்தல் 2020

2020-ஆம் ஆண்டு சபா மாநிலத் தேர்தலின் போது, மத்திய அரசாங்கத்தை ஆட்சி செய்த பெரிக்காத்தான் நேசனல், பாரிசான் நேசனல் மற்றும் ஐக்கிய சபா கட்சி ஆகியவற்றுடன் கூட்டணி வைத்திருந்த சபா மக்கள் கூட்டணியால் பாரம்பரிய கட்சி தோற்கடிக்கப்பட்டது. 

அதற்கு முன்னர் பாரம்பரிய கட்சி, சபா மாநிலத்தை ஆட்சி செய்யும் கட்சியாக இருந்தது. 2020 சபா மாநிலத் தேர்தலில், சபா மாநில அதிகாரத்தைத் தக்கவைத்துக் கொள்ள பாரம்பரிய கட்சி ஒரு தனிப் பெரும்பான்மையைப் பெறத் தவறிவிட்டது. 

இருப்பினும் 2022-ஆம் ஆண்டு பொதுத் தேர்தலில் பாக்காத்தான் கூட்டணி அறுதிப் பெரும்பான்மையில் வெற்றி பெற்றது. பாரிசான் நேசனல் கூட்டணியுடன் நடுவண் ஒற்றுமை அரசாங்கம் அமைக்கப்பட்டது. அதன் விளைவாக இந்தப் பாரம்பரியக் கட்சிக்கும் நடுவண் அரசாங்கப் பதவிகள் வழங்கப் பட்டன.

## மேலும் காண்க

* ஐக்கிய சபா கட்சி
* ஐக்கிய பாசோக்மோமோகான் கடாசான் மூருட் அமைப்பு
* சபா முற்போக்கு கட்சி

## மேற்கோள்கள்


பகுப்பு:மலேசிய அரசியல் கட்சிகள்
கிளிப்டோதோராக்சு காசுமீரென்சிசு

**கிளிப்டோதோராக்சு காசுமீரென்சிசு** (*Glyptothorax kashmirensis*) என்பது 1923-ல் சுந்தர் லால் கோராவால் விவரிக்கப்பட்ட ஒரு வகை கெளுத்தி மீன் சிற்றினம் ஆகும். *கிளிப்டோதோராக்சு காசுமீரென்சிசு* என்பது கிளைப்டோதோராக்சு பேரினத்தில், சிசோரிடே குடும்பத்தில் சிலுரிபார்ம்சு வரிசையினைச் சார்ந்த ஒரு சிற்றினமாகும். பன்னாட்டு இயற்கைப் பாதுகாப்புச் சங்கத்தின் செம்பட்டியலில் மிக அருகிய இனமாக வகைப்படுத்தப்பட்டுள்ளது. இச்சிற்றினத்தின் கீழ் துணையினம் எதுவும் பட்டியலிடப்படவில்லை.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:கெளிறு மீன்
கிளிப்டோதோராக்சு கேவியா

**கிளிப்டோதோராக்சு கேவியா** (*Glyptothorax cavia*) என்பது கெளிறு மீன் சிற்றினமாகும். இது முதலில் ஆமில்டனால் 1822-ல் விவரிக்கப்பட்டது. கிளிப்டோதோராக்சு கேவியா சிற்றினமானது சைலுரிபார்மிசு வரிசையில் சிசோரிடே குடும்பத்தில் கிளிப்டோதோராக்சு பேரினத்தின் கீழ் உள்ள ஒரு சிற்றினமாகும். பன்னாட்டு இயற்கைப் பாதுகாப்புச் சங்க செம்பட்டியலில் உலகளவில் இது தீவாய்ப்புக் கவலை குறைந்த இனமாக வகைப்படுத்துகிறது. இந்தச் சிற்றினத்தின் கீழ் துணையினங்கள் எதுவும் பட்டியலிடப்படவில்லை.

## மேற்கோள்கள்

பகுப்பு:கெளிறு மீன்